गँगस्टर: अ लव्ह स्टोरी

गँगस्टर: अ लव्ह स्टोरी हा २००६ चा अनुराग बसू दिग्दर्शित भारतीय हिंदी भाषेतील रोमँटिक थ्रिलर चित्रपट आहे. यात कंगना राणावत, इमरान हाशमी आणि शायनी आहुजा यांच्या प्रमुख भूमिका आहेत. या चित्रपटाची निर्मिती विशेष फिल्म्सचे महेश भट्ट आणि मुकेश भट्ट यांनी केली होती. संगीत प्रीतम यांनी दिले होते.

५२ व्या फिल्मफेर पुरस्कारांमध्ये, गँगस्टरला १० नामांकने मिळाली, ज्यात सर्वोत्कृष्ट खलनायक (हाशमी) आणि सर्वोत्कृष्ट पुरुष पार्श्वगायिका ("या अली" साठी झुबीन गर्ग) यांचा समावेश होता, आणि सर्वोत्कृष्ट महिला पदार्पण (रणावत) हा पुरस्कार जिंकली.

 कलाकार 
 कंगना राणावत - सिमरन
 इमरान हाशमी - आकाश कपाडिया
 शायनी आहुजा - दया शंकर
 गुलशन ग्रोव्हर - खान 
 झुबीन गर्ग ("या अली" गाण्यात विशेष भूमिका)
 प्रीतम ("भीगी भीगी" गाण्यात खास भूमिका)

सुरुवातीला पाकिस्तानी क्रिकेट खेळाडू शोएब अख्तरला दयाची भूमिका देण्यात आली होती, परंतु त्याने ती नाकारली सांगुनकी, "क्रिकेट हा केवळ माझा व्यवसाय नाही तर माझा ध्यास देखील आहे".

बंगाली अभिनेत्री कोयल मलिकलाही सिमरनची भूमिका देण्यात आली होती, परंतु पटकथेतील अंतरंग आणि बोल्ड दृश्यांबद्दल तिला असलेल्या अस्वस्थतेमुळे तिने ती भूमिका नाकारली.

 गीत 
या गाण्यांचे संगीत प्रीतम चक्रवर्ती यांनी दिले आहे. संपूर्ण अल्बममध्ये पाच मूळ गाणे आणि चार रीमिक्स आहे. सारेगामाने चित्रपटाचे संगीत हक्क घेतले आहे. "भीगी भीगी" हे गाणे मोहीनर घोरागुलीच्या "पृथिबी ता नाकी" या बंगाली गाण्याचे रुपांतर आहे, ज्याला नंतर कोलकाता-आधारित बँड क्रॉसविंडझने सादर केले होते. गायक झुबीन गर्गने प्रथम "तू ही मेरी शब है" गायले होते पण नंतर प्रकाशन झालेल्या आवृत्तीत ते के.के. ने डब केले आहे. "या अली" हे कुवेती बँड गिटाराच्या "या घाली" या गाण्यातून आले आहे.

 संदर्भ 

वर्ग:भारतीय अ‍ॅक्शन थ्रिलर चित्रपट
वर्ग:भारतीय ॲक्शन ड्रामा चित्रपट
वर्ग:अनुराग बसू दिग्दर्शित चित्रपट
वर्ग:अनाथांबद्दलचे चित्रपट
वर्ग:इ.स. २००६ मधील हिंदी चित्रपट